CELEX: 32015R1206
Language: lt
Date: 2015-07-23 00:00:00
Title: 2015 m. liepos 23 d. Komisijos įgyvendinimo reglamentas (ES) 2015/1206, kuriuo nutraukiamas antisubsidijų tyrimas dėl importuojamų Kinijos Liaudies Respublikos kilmės plokščių šaltai valcuotų nerūdijančiojo plieno produktų ir panaikinamas Įgyvendinimo reglamentas (ES) Nr. 1331/2014, kuriuo nustatoma privaloma importuojamų Kinijos Liaudies Respublikos ir Taivano kilmės plokščių šaltai valcuotų nerūdijančio plieno produktų registracija

24.7.2015   
            
            
               LT
            
            
               Europos Sąjungos oficialusis leidinys
            
            
               L 196/4
            
         KOMISIJOS ĮGYVENDINIMO REGLAMENTAS (ES) 2015/1206
   2015 m. liepos 23 d.
   kuriuo nutraukiamas antisubsidijų tyrimas dėl importuojamų Kinijos Liaudies Respublikos kilmės plokščių šaltai valcuotų nerūdijančiojo plieno produktų ir panaikinamas Įgyvendinimo reglamentas (ES) Nr. 1331/2014, kuriuo nustatoma privaloma importuojamų Kinijos Liaudies Respublikos ir Taivano kilmės plokščių šaltai valcuotų nerūdijančio plieno produktų registracija
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (1) (toliau – pagrindinis antisubsidijų reglamentas), ypač į jo 14 ir 24 straipsnius,
   kadangi:
   1.   PROCEDŪRA
   
   1.1.   Inicijavimas
   
   
               (1)
            
            
               2014 m. rugpjūčio 14 d. pranešimu Europos Sąjungos oficialiajame leidinyje
                   (2) (toliau – pranešimas apie inicijavimą) Europos Komisija (toliau – Komisija) paskelbė apie antisubsidijų tyrimo dėl į Sąjungą importuojamų Kinijos Liaudies Respublikos kilmės plokščių šaltai valcuotų nerūdijančiojo plieno produktų inicijavimą (toliau – antisubsidijų tyrimas).
            
         
               (2)
            
            
               Antisubsidijų tyrimas inicijuotas gavus skundą, kurį 2014 m. liepos 1 d. Sąjungos gamintojų, kurie pagamina daugiau nei 25 % visų plokščių šaltai valcuotų nerūdijančiojo plieno produktų Sąjungoje, vardu pateikė „Eurofer“ (toliau – skundo pateikėjas).
            
         
               (3)
            
            
               Skunde pateikti šio produkto subsidijavimo ir dėl to daromos materialinės žalos prima facie įrodymai, kurių pakako tyrimo inicijavimui pagrįsti.
            
         
               (4)
            
            
               Apie tyrimo inicijavimą Komisija oficialiai pranešė skundo pateikėjui, kitiems žinomiems Sąjungos gamintojams, žinomiems eksportuojantiems gamintojams Kinijos Liaudies Respublikoje (KLR), KLR valdžios institucijoms, žinomiems importuotojams, tiekėjams ir naudotojams, prekiautojams ir žinomoms susijusioms asociacijoms ir paragino juos dalyvauti. Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti iki pranešime apie inicijavimą nustatyto termino.
            
         1.2.   Lygiagretus antidempingo tyrimas
   
   
               (5)
            
            
               2014 m. birželio 26 d. pranešimu Europos Sąjungos oficialiajame leidinyje
                   (3) Komisija paskelbė apie antidempingo tyrimo dėl importuojamų KLR ir Taivano kilmės plokščių šaltai valcuotų nerūdijančio plieno produktų inicijavimą pagal Tarybos reglamento (EB) Nr. 1225/2009 (4) (toliau – pagrindinis antidempingo reglamentas) 5 straipsnį.
            
         
               (6)
            
            
               2015 m. kovo 24 d. Komisija priėmė Įgyvendinimo reglamentą (ES) 2015/501 (5), kuriuo importuojamiems Kinijos Liaudies Respublikos ir Taivano kilmės plokštiems šaltai valcuotiems nerūdijančiojo plieno produktams nustatomas laikinasis antidempingo muitas. Tyrimas tebevykdomas.
            
         1.3.   Registracija
   
   
               (7)
            
            
               2014 m. gruodžio 15 d. Komisija, gavusi būtinais įrodymais pagrįstą skundo pateikėjo prašymą, priėmė Įgyvendinimo reglamentą (ES) Nr. 1331/2014 (6), kuriuo nustatoma privaloma importuojamų Kinijos Liaudies Respublikos ir Taivano kilmės plokščių šaltai valcuotų nerūdijančio plieno produktų registracija nuo 2014 m. gruodžio 17 d.
            
         
               (8)
            
            
               Įgyvendinimo reglamentu (ES) 2015/501 buvo nutraukta importo registracija, vykdyta lygiagretaus antidempingo tyrimo tikslais. Buvo toliau tęsiama importo registracija antisubsidijų tyrimo tikslais.
            
         2.   SKUNDO ATSIĖMIMAS IR TYRIMO NUTRAUKIMAS
   
   
               (9)
            
            
               2015 m. gegužės 11 d. Komisijai adresuotu raštu skundo pateikėjas oficialiai atsiėmė skundą.
            
         
               (10)
            
            
               Pagal pagrindinio antisubsidijų reglamento 14 straipsnio 1 dalį tyrimas gali būti nutrauktas, jei skundo pateikėjas jį atsiima, nebent toks nutraukimas prieštarautų Sąjungos interesams.
            
         
               (11)
            
            
               Komisija nusprendė, kad šis antisubsidijų tyrimas turėtų būti nutrauktas, nes atliekant atitinkamą tyrimą nebuvo nustatyta jokių aplinkybių, rodančių, kad toks nutraukimas prieštarautų Sąjungos interesams. Apie tai buvo pranešta suinteresuotosioms šalims ir joms suteikta galimybė teikti pastabas. Pastabų, dėl kurių būtų daroma išvada, kad toks nutraukimas prieštarautų Sąjungos interesams, Komisija negavo.
            
         
               (12)
            
            
               Todėl Komisija daro išvadą, kad antisubsidijų tyrimas dėl į Sąjungą importuojamų KLR kilmės plokščių šaltai valcuotų nerūdijančio plieno produktų turėtų būti nutrauktas nenustatant priemonių.
            
         3.   ĮGYVENDINIMO REGLAMENTO (ES) Nr. 1331/2014 PANAIKINIMAS
   
   
               (13)
            
            
               Atsižvelgiant į tai, kas išdėstyta pirmiau, turėtų būti nutraukta importo registracija, vykdoma antisubsidijų tyrimo tikslais pagal pagrindinio antisubsidijų reglamento 24 straipsnio 5 dalį. Todėl Įgyvendinimo reglamentas (ES) Nr. 1331/2014 turėtų būti panaikintas.
            
         
               (14)
            
            
               Šis reglamentas atitinka Reglamento (EB) Nr. 1225/2009 15 straipsnio 1 dalimi įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šiuo reglamentu nutraukiamas antisubsidijų tyrimas dėl į Sąjungą importuojamų Kinijos Liaudies Respublikos kilmės plokščių šaltai valcuotų nerūdijančiojo plieno produktų, kurių KN kodai šiuo metu yra 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 ir 7220 20 89.
   2 straipsnis
   Šiuo reglamentu panaikinamas Įgyvendinimo reglamentas (ES) Nr. 1331/2014, kuriuo nustatoma privaloma importuojamų Kinijos Liaudies Respublikos ir Taivano kilmės plokščių šaltai valcuotų nerūdijančio plieno produktų registracija.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 188, 2009 7 18, p. 93.
   
      (2)  OL C 267, 2014 8 14, p. 17.
   
      (3)  OL C 196, 2014 6 26, p. 9.
   
      (4)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).
   
      (5)  2015 m. kovo 24 d. Komisijos įgyvendinimo reglamentas (ES) 2015/501, kuriuo importuojamiems Kinijos Liaudies Respublikos ir Taivano kilmės plokštiems šaltai valcuotiems nerūdijančiojo plieno produktams nustatomas laikinasis antidempingo muitas (OL L 79, 2015 3 25, p. 23).
   
      (6)  2014 m. gruodžio 15 d. Komisijos įgyvendinimo reglamentas (ES) Nr. 1331/2014, kuriuo nustatoma privaloma importuojamų Kinijos Liaudies Respublikos ir Taivano kilmės plokščių šaltai valcuotų nerūdijančio plieno produktų registracija (OL L 359, 2014 12 16, p. 90).